I 1864 dro 13 år gamle Robert McGee mot Santa Fe sammen med sine foreldre som imidlertid omkom på reisen. Den foreldreløse gutten fortsatt vestover med et vogntog underveis til New Mexico med forsyninger, men i det vestlige Kansas ble soldatene som ledsaget vogntoget, forsinket, og følget ble da angrepet av en gruppe siouxindianere anført av høvding Lille Skilpadde (). McGee var hjelpeløs tilskuer til den påfølgende massakren, før han selv ble ført frem for høvdingen. Lille Skilpadde ville selv drepe gutten og skjøt ham bakfra. Deretter skjøt høvdingen to piler i McGee, som fremdeles var ved bevissthet da Lille Skilpadde snittet ham bak ørene og skar hodehuden løs. Gutten ble liggende mens flere krigere stakk ham med spyd og kniver. Da soldatene ankom, fant de samtlige skalpert, men McGee og en annen gutt var fremdeles i live. De ble fraktet til et fort der den andre gutten døde. McGee overlevde og ble tatt bilde av i 1890 da han fortalte sin historie til en lokalavis.